
	Ημέρα Καρδιάς - Heart Day
στο Σπίτι της Κύπρου
για τη φιλανθρωπική δράση

«φτιάξε μια καρδιΑΛΜΑ – νερό και χΡώμα»

προς ενίσχυση

του Κέντρου Ανάπτυξης Δεξιοτήτων του Παιδιού

«ΤΟ ΑΛΜΑ»

Στην Αθήνα ταξίδεψε η πρωτοβουλία «Νερό και Χρώμα» της κεραμίστριας Άντρης Αταλιώτη, όπου, με μεγάλη επιτυχία και συμμετοχή, πραγματοποιήθηκε στο Σπίτι της Κύπρου,την Παρασκευή 9 Δεκεμβρίου 2022, μία «Ημέρα Καρδιάς-Heart Day» για τη φιλανθρωπική δράση «φτιάξε μια καρδιΑΛΜΑ - νερό και χΡώμα», προς ενίσχυση του Κέντρου Ανάπτυξης Δεξιοτήτων του Παιδιού «ΤΟ ΑΛΜΑ» του Ιδρύματος «Θεοτόκος» Αμερίκος Αργυρίου.

Την εμπνεύστρια της πρωτοβουλίας καλωσόρισε στο Σπίτι της Κύπρου ο Πρέσβης της Κυπριακής Δημοκρατίας κ. Κυριάκος Κενεβέζος, που στάθηκε αρωγός και συμπαραστάτης για την πραγματοποίηση της φιλανθρωπικής δράσης στην Αθήνα.

To «νερό και χΡώμα» της Άντρης Ευριπίδου Αταλιώτη, που εμπνεύστηκε την υπέροχη πρωτοβουλία «Φτιάξε μια καρδιΑΛΜΑ», δημιούργησε και φέτος κεραμικές καρδιές, τις οποίες έχει τοποθετήσει σε κουτιά μαζί με κορδέλα, μπογιές και πινέλο. 

Λόγω του μεγάλου ενδιαφέροντος για συμμετοχή στη σημαντική αυτή πρωτοβουλία αγάπης και προσφοράς, το «νερό και χΡώμα» διοργανώνει Ημέρες καρδιάς-Heart Days, όπου μικροί και μεγάλοι μπορούν να προμηθευτούν το κουτάκι που περιέχει όλα τα υλικά, να ζωγραφίσουν τη δικιά τους ξεχωριστή καρδούλα και να στολίσουν ένα χριστουγεννιάτικο δέντρο, χαρίζοντας τα μεγαλύτερα και ομορφότερα χαμόγελα στο Κέντρο Ανάπτυξης Δεξιοτήτων του Παιδιού «ΤΟ ΑΛΜΑ» του ιδρύματος «Θεοτόκος». 

Η πρωτοβουλία έχει τεθεί υπό την αιγίδα της Προέδρου της Βουλής των Αντιπροσώπων κ. Αννίτας Δημητρίου.

Η εκδήλωση στην Αθήνα πραγματοποιήθηκε με τη στήριξη του Υφυπουργείου Πολιτισμού της Κυπριακής Δημοκρατίας.

